b"\n_START_ARTICLE_\nV\xc3\xa1rad\n_START_SECTION_\nZemljopisni polo\xc5\xbeaj\n_START_PARAGRAPH_\nNalazi se na 45\xc2\xb0 58' sjeverne zemljopisne \xc5\xa1irine i 17\xc2\xb0 45' isto\xc4\x8dne zemljopisne du\xc5\xbeine. Ujfaluba je 1 km zapadno, Meljek je 2,5 km sjeverozapadno, Petan i Kistam\xc3\xa1si su 3,5 km sjeverozapadno, Molvar je 5 km sjeverno, Obolj je 3 km sjeveroisto\xc4\x8dno, Szenteg\xc3\xa1t je 5 km isto\xc4\x8dno, Biri\xc5\xa1 je 1 km jugoisto\xc4\x8dno, Sentegatska \xc5\xa1uma je 2,5 km jugoisto\xc4\x8dno, a Dekla je 1,5 km jugozapadno.\n_START_SECTION_\nUpravna organizacija\n_START_PARAGRAPH_\nUpravno pripada Sigetskoj mikroregiji u Baranjskoj \xc5\xbeupaniji. Po\xc5\xa1tanski broj je 7973.\n_START_SECTION_\nPovijest\n_START_PARAGRAPH_\n1332. se spominje kao Vorad. Za vrijeme turskih osvajanja selo je opustjelo, a ponovno je naseljeno u 18. stolje\xc4\x87u, kada su u selo do\xc5\xa1li reformirani Ma\xc4\x91ari._NEWLINE_Posjede u selu su imale obitelji Rindsmaul, Czindery, Wenckheim i Andr\xc3\xa1si ._NEWLINE_Prema popisu stanovni\xc5\xa1tva u Ma\xc4\x91arskoj 1910. je u selu bilo 302 stanovnika, svi Ma\xc4\x91ari, od \xc4\x8dega 113 rimokatolika, a 189 reformiranih kr\xc5\xa1\xc4\x87ana.\n_START_SECTION_\nPromet\n_START_PARAGRAPH_\n1,5 km jugozapadno od sela prolazi \xc5\xbeeljezni\xc4\x8dka prometnica Bar\xc4\x8da-\xc5\xa0eljin.\n_START_SECTION_\nStanovni\xc5\xa1tvo\n_START_PARAGRAPH_\nV\xc3\xa1rad ima 143 stanovnika (2001.). Ve\xc4\x87ina su Ma\xc4\x91ari sa preko 80%.Roma ima oko 6%. Neizja\xc5\xa1njena je petina sela. Rimokatolici \xc4\x8dine preko 2/3, a kalvinisti preko sedmine."